
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 73 

4 Φεβρουάριου 1998 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΤΑΜΕΙΟΝ ΕΠΑΘΛΩΝ» και κύρωση 
του οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αποζημίωση μελών επιτροπών για τις εξετάσεις με¬ 
τεγγραφών φοιτητών εξωτερικού στα Α.Ε.Ι. της 
χώρας. 2 

Διαδικασία απαλλαγής από ΦΠΑ των παραδόσεων και 
των ενδοκοινοτικών αποκτήσεων μηχανημάτων και 
λοιπού εξοπλισμού αναγκαίων για την πρώτη λει¬ 
τουργία του υπό του Κοινωφελούς Ιδρύματος 
«ΕΡΡΙΚΟΣ ΝΤΎΝΑΝ» Νοσοκομείου. 3 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

Έγκριση σύστασης του κοινωφελούς ιδρύματος με την ε¬ 
πωνυμία «ΤΑΜΕΙΟΝ ΕΠΑΘΛΩΝ» και κύρωση του ορ¬ 
γανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη. 

1. Την από 17.8.1964 ιδιόγραφη διαθήκη του 
Αριστομένη Παπακωνσταντίνου του Μιχαήλ, που δημοσι- 
εύθηκε με το αριθ. 855/3.10.1978 πρακτικό του Μον. 
Πρωτοδικείου Θεσσαλονίκης, με την οποία συστήθηκε 
κοινωφελές ίδρυμα με την επωνυμία «ΤΑΜΕΙΟ 
ΕΠΑΘΛΩΝ» και με έδρα την πόλη της Θεσσαλονίκης. 

2. Τις διατάξεις των άρθρων α) 95 και 98 του Α.Ν. 
2039/1939, β) 101 και 119του Εισαγωγικού Νόμου του 
Αστικού Κώδικα καιγ) 108 και 110 του Αστικού Κώδικα. 

3. Την από 6.10.1997 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 1107147/1239/0006Α/4.10.1996 κοινή από¬ 
φαση του Πρωθυπουργού και Υπουργού Οικονομικών, με 
την οποία ανατέθηκαν αρμοδιότητες στους Υφυπουρ¬ 
γούς Οικονομικών (ΦΕΚ922/Β). 


Με πρόταση του Υπουργού Υγείας και Πρόνοιας και του 
Υφυπουργού Οικονομικών, αποφασίζουμε: 

Αρθρο μόνο 

1. Εγκρίνουμε τη σύστασητου κοινωφελούς ιδρύματος 
με την επωνυμία «ΤΑΜΕΙΟΝ ΕΠΑΘΛΩΝ», η οποία έγινε α¬ 
πό τον Αριστομένη Παπακωνσταντίνου με την από 
17 8.1964 ιδιόγραφη διαθήκη του, που δημοσιεύθηκε με 
το αριθ. 855/3.10.1978 πρακτικό του Μον. Πρωτοδικείου 
Θεσσαλονίκης. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομικών και Υγείας - Πρόνοιας και διέπε- 
ται από τις διατάξεις της παραπάνω συστατικής του πρά¬ 
ξης του παρακάτω οργανισμού, του Α.Ν. 2039/39 και των 
διαταγμάτων που εκδόθηκαν ή θα εκδοθούν σε εκτέλεση 
του νόμουτούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δέκα τρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΤΑΜΕΙΟΝ ΕΠΑΘΛΩΝ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΤΑΜΕΙΟΝ 
ΕΠΑΘΛΩΝ», που συστήθηκε από τον Αριστομένη 
Παπακωνσταντίνου του Μιχαήλ με την από 17.8.1964 ι¬ 
διόγραφη διαθήκη του, που δημοσιεύθηκε με το αριθ. 
855/3.10.1978 πρακτικό του Μον. Πρωτοδικείου 
Θεσσαλονίκης, αποτελεί νομικό πρόσωπο ιδιωτικού δι¬ 
καίου και διέπεται από τις διατάξεις της παραπάνω συ¬ 
στατικής πράξης, του παρόντος οργανισμού, του Α.Ν. 
2039/1939, όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Έδρα του ιδρύματος είναι η πόλη της Θεσσαλονίκης. 

3. Η σφραγίδα του ιδρύματος είναι στρογγυλή και ανα- 
γράφειπεριμετρικά, μέσα σε πλαίσιο, την επωνυμίατου ι¬ 
δρύματος και στο μέσον αυτής την έδρα και το έτος έ¬ 
γκρισης της σύστασήςτου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 2 
Σκοπός 

Σκοποί του ιδρύματος είναι: 

1) Η χορήγηση χρηματικών βραβείων, την 2α Φεβ¬ 
ρουάριου εκάστου έτους εορτή της Υπαπαντής του Χρι¬ 
στού ή σε άλλη αναλόγου σπουδαιότητος εορτή, σε κα¬ 
τοίκους της πόλεως Θεσσαλονίκης οι οποίοι θα έχουν κα¬ 
τά τη διάρκεια του έτους διακριθεί σε δραστηριότητες 
φιλαλληλίας, κοινωνικής αλληλεγγύης, δικαιοσύνης και 
αγάπης. 

Η επιλογή των βραβευομένων θα γίνεται κατόπιν κλη- 
ρώσεως από κατάλογο που θα καταρτίζουν εκπρόσωποι 
του Δικηγορικού Συλλόγου, Ιατρικού Συλλόγου και του 
Κρατικού Ωδείου της πόλεως Θεσσαλονίκης. 

2) Η χορήγηση χρημάτων βοηθημάτων σε αναξιοπα- 
θούντα άτομα. 

Ο αριθμός και το ποσό των χρηματικών βραβείων - βοη¬ 
θημάτων που θα δοθούν καθορίζονται με απόφαση του 
Διοικητικού Συμβουλίου του ιδρύματος ανάλογα με το ύ¬ 
ψος των ετησίων εσόδων αυτού και τις οικονομικές συν¬ 
θήκες που επικρατούν. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

Α. Τα κάτωθι ακίνητα επί της οδού Προξένου Κορόμηλά 
αρ. 34 Θεσσαλονίκη. 

1. Ισόγειο κατάστημα επιφάνειας 42 τ.μ. περίπου. 

2. Δύο διαμερίσματα του πρώτου ορόφου επιφάνειας 
78 τ.μ. και 45 τ.μ. περίπου. 

3. Διαμέρισμα τρίτου ορόφου επιφάνειας 100 τ.μ. περί¬ 
που. 

4. Διαμέρισμα του ογδόου ορόφου (τετάρτου σε εσοχή) 
επιφάνειας 39 τ.μ. περίπου. 

Β. Ποσοστό 3/32παλαιάς οικοδομής στη Θεσσαλονίκη 
επί της οδού Κατούνη αρ. 28, που αποτελείται από υπό¬ 
γειο, ισόγειο, ημιόροφο και Α' όροφο. 

Γ. Οποιοδήποτε άλλο περιουσιακό στοιχείο βρεθεί. 

2. Πόροιτου ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 
Διοίκηση 

1. Το ίδρυμα διοικείται από τριμελές Διοικητικό 
Συμβούλιο που αποτελείται από τους εκάστοτε: 

1) Σεβασμιότατο Μητροπολίτη Θεσσαλονίκης. 

2) Δήμαρχο Θεσσαλονίκης. 

3) Πρόεδρο Εφετών Θεσσαλονίκης. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, το 
Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμ¬ 
βουλίου, η κενή θέση συμπληρώνεται με απόφαση των υ¬ 
πολοίπων μελών, σύμφωνα με τις διατάξεις της συστατι¬ 
κής πράξης και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε ε¬ 


ξάμηνο και εκτάκτως, όποτετο ζητήσει ο Πρόεδρος ή δύο 
από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του 
Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. 
Μεταξύ ττον παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συ¬ 
νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Δ.Σ. προσφέρουν τις υπηρεσίες τους 
χωρίς αμοιβή. Δικαιούνται όμως οδοιπορικών ή άλλων ε¬ 
ξόδων που δαπάνησαν για την εκτέλεση υπηρεσίαςτου ι¬ 
δρύματος, εφόσον έγιναν έπειτα από ειδική εντολή του 
Διοικητικού Συμβουλίου και αποδεικνύεται ότι πραγματο¬ 
ποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πάντο¬ 
τε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος σύμφωνα με τις δια¬ 
τάξεις των άρθρων 101 και 102 του ΑΝ 2039/1939 και του 
από 20.12.1939 Β.Δ/τος (ΦΕΚ 552Α’). 

Μαζί με τον υπολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύ μφωνα με τους όρο υς των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιώντου ιδρύματος. 

δ) Αποφασίζει για την αποδοχή ή αποποίηση κλήρονο- 

μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου ιδρύματος: 
α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. Θέμα που δεν περιλαμβάνεται σ' αυ¬ 
τήν δεν συζητείται, εκτός αν πρόκειται για επείγουσα υ¬ 
πόθεση και συμφωνήσει γι’ αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέρος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ 
γραφατου ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβου¬ 
λίου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει άλλο μέλοςτου Διοικητικού Συμβουλίουπου ορίζε¬ 
ται με απόφαση αυτού. 

Άρθρο 7 

Αρμοδιότητες Γ ραμματέα 

1.0 Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους. 

β) Φροντίζει για τη σύνταξη των πρακτικών του 
Διοικητικού Συμβουλίου, 
γ) Διεκπεραιώνει την αλληλογραφία, 
δ} Φυλάττειτα έγγραφα, τα βιβλία (εκτός από τα διαχει¬ 
ριστικά) καιτη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 
1.0 Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες αποδεί¬ 
ξεις. 


β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939 έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έ¬ 
κτακτων και επειγουσών δαπανών του ιδρύματος, το ύ¬ 
ψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμούς του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Α. Διαδικασία χορήγησης Χρηματικών Βραβείων 

Το Διοικητικό Συμβούλιο του ιδρύματος ζητά με έγγρα¬ 
φό του από το Δικηγορικό Σύλλογο, Ιατρικό Σύλλογο και 
το Κρατικό Ωδείο Θεσσαλονίκης να υποβάλλουν σε τακτι¬ 
κή προθεσμία κατάλογο των υποψηφίων που πληρούν τις 
προϋποθέσεις που ορίζονται στο άρθρο 2 παρ. 1 του πα¬ 
ρόντος οργανισμού. 

Β. Διαδικασία χορήγησης Χρηματικού Βοηθήματος 

Το Διοικητικό Συμβούλιο του ιδρύματος καλεί με πρό¬ 
σκλησή του κάθε χρόνο όλους τους ενδιαφερομένους να 
υποβάλλουν σ’ αυτό μέσα σε τακτή προθεσμία σχετική αί¬ 
τηση μετά απαραίτητα δικαιολογητικά που αναφέρονται 
στην ανωτέρω πρόσκληση. 

Αντίγραφο της πρόσκλησης αυτής πρέπει, με φροντίδα 
του Δ.Σ. του ιδρύματος, νατοιχοκολλείται με αποδεικτικό 
έξω απότα γραφεία του ιδρύματος. 

Το Δ.Σ. του ιδρυ ματος μετά τη λήξη της παραπάνω προ¬ 
θεσμίας εξετάζει τις αιτήσεις και ανακρύσσει με αιτιολο¬ 
γημένη απόφασή του τα άτομα που θα τους χορηγηθεί 
χρηματικό βοήθημα. 

Αρθρο 10 

Οικονομική διαχείριση 

1 .Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της 
Κυβερνήσεως του σχετικού Π.Δ/τος έγκρισης της σύστα¬ 
σης του ιδρύματος, η οποία μπορεί να παραταθεί μέχρι 
την 31η Δεκεμβρίουτου επόμενου ημερολογιακού έτους, 
με απόφαση του Διοικητικού Συμβουλίου, που λαμβάνε- 
ται στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού 
Δ/τος (ΦΕ Κ 552Α). 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας, 
β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, ό¬ 
λα τα έσοδα και έξοδα του Ιδρύματος που πραγματοποι¬ 
ούνται στη διάρκεια της χρήσης. 

δ) Βιβλίο - μητρώο χορήγησης χρηματικών βραβείων - 
βοηθημάτων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση των άλλων 
βιβλίων και στοιχείων, τα οποία κρίνει οτι είναι απαραίτη¬ 
τα για την παρακολούθηση της διαχείρισης της περιου¬ 
σίας του ιδρύματος και της εκτέλεσης των σκοπών του. 

Αρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του ΑΝ. 2039/39 και 110 και 
119 του Αστικού Κώδικα, ύστερα από πρόταση του 
Διοικητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν.και όπως ο νόμος ορίζει: 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στην Ιερά 
Μητρόπολη Νεαπόλεως και Σταυρουπόλεως ως κεφά¬ 
λαιο αυτοτελούς διαχείρισης για την εκτέλεση του ίδιου 
σκοπού. 

Στον Υπουργό Υγείας - Πρόνοιας και τον Υφυπουργό 
Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 9 Ιανουάριου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΥΓΕΙΑΣ ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΓΕΩΡΠΟΣ ΔΡΥΣ ΚΩΝ. ΓΕΙΤΟΝΑΣ 

- φ - 

ΥΠΟΥΡΠΚΕΣ ΑΠΟΦΑΣΕΙΣ Κ ΑΙ ΕΓΚΡΙΣΕΙΣ 

Απιθ. ΡΠ9011 1/127 02/0022 (2) 

Αποζημίωση μελών επιτροπών για τις εξετάσεις μετεγ¬ 
γραφών φοιτητών εξωτερικού στα Α. Ε. I. της χώρας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 1,2,3και9τουΝ. 1865/1989 
(ΦΕΚ 210/89 τ. Α') «Μετεγγραφές φοιτητών και σπουδα¬ 
στών εσωτερικού- εξωτερικού κ.λπ. και του άρθρου 1 
παρ. 7του Ν. 2233/1994 (ΦΕΚ 141/94 τ.Α'). 

2. Τις διατάξεις του Ν. 2470/1997 (ΦΕΚ 40/97 τ. Α'). 


3. Την εισήγηση της ΚΕΕΜΕ που διαβιβάστηκε με το α- 
ριθμ. 9/17.11.97 έγγραφότης. 

4. Τις διατάξεις του Ν. 2517/1997 (ΦΕΚ 160/97 τ. Α'). 

5. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του Προϋπολογισμού 
του Αριστοτελείου Πανεπιστημίου, ύψους 111.035.500 
δραχμών για το τρέχον οικονομικό έτος. 

Για την ανωτέρω δαπάνη έχει εγγράφει πίστωση στους 
ΚΑΕ του Προϋπολογισμού του Αριστοτελείου Πανε¬ 
πιστημίου Θεσσαλονίκης οικονομικού έτους 1997. 

6. Την αριθμ. 1107147/1239/Ό006Α'’4.10.96 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών», αποφασίζουμε: 

Α. Καθορίζουμε την αποζημίωση των μελών της 
Κ.Ε.Ε.Μ.Ε. , του Συμβουλίου Εξετάσεων, των λοιπών επι¬ 
τροπών και ομάδων εργασίας, καθώς και των εποπτών, ε¬ 
πιτηρητών, εξεταστών, βαθμολογητών και αναβαθμολο- 
γητών που θα διενεργήσουν τις εξετάσεις για τις μετεγ¬ 
γραφές φοιτητών από ισότιμα Α.Ε.Ι. του εξωτερικού σε 
Α.Ε.Ι. του εσωτερικού, κατά το Πανεπιστημιακό έτος 
1997-98 στο Αριστοτέλειο Πανεπιστήμιο Θεσσαλονίκης 
ως εξής: 

1. Κεντρική Επιτροπή Εξετάσεων Μετεγγραφών 
Εξωτερικού (Κ.Ε.Ε.Μ.Ε ): 

α. Αποζημίωση Προέδρου, μελών και γραμματέα 
Επιτροπής (19 μέλη χ 15 συνεδριάσεις χ 20.000 δρχ./συ¬ 
νεδρίαση): 5.700.000 δρχ. 

β. Οδοιπορικά και ημερήσια αποζημίωση μελών της ε¬ 
πιτροπής που είναι εκπρόσωποι των λοιπών Α.Ε.Ι. πλην 
του Αριστ. Πανεπ/μίου Θεσ/νίκης και του Πανεπ/μίου 
Μακεδονίας (16 μέλη χ 15 συνεδριάσεις χ 65.000 δρχ.): 
15.600.000 δρχ 

2. Συμβούλιο Εξετάσεων: 

Αποζημίωση μελώντου Συμβουλίου (5 μέλη και 1 γραμ¬ 
ματέας χ 15 συνεδριάσεις χ 20.000 δρχ.): 1.800.000 δρχ. 

3. Βοηθοί Γραμματείας Κεντρικής Επιτροπής και 
Συμβουλίου Εξετάσεων: 

Αποζημίωση βοηθών Γραμματείας (4 μέλη χ 30 συνε¬ 
δριάσεις χ 11.000 ρχ.): 1.320.000 δρχ. 

4. Επιτροπή παραλαβής και πρώτου ελέγχου δικαιολο- 
γητικών (17 μέλη χ 20 συνεδριάσεις χ 8.500 δρχ.): 
2.890.000 δρχ. 

5. Επιτροπή ελέγχου δικαιολογητικών και επιλογής υ¬ 
ποψηφίων (22 μέλη χ 26 συνεδριάσεις χ 11.000 δρχ.): 
6.292.000 δρχ 

6. Επιτροπή μηχανογραφικής επεξεργασίας στοιχεί¬ 
ων: Αποζημίωση μελών για κωδικοποίηση, καταχώρηση 
μηχανογραφικών δελτίων, καταχώρηση βαθμολογίας και 
εξαγωγής αποτελεσμάτων (7 μέλη χ 30 συνεδριάσεις χ 
8.500 δρχ.): 416.500 δρχ. 

7. Ομάδα δακτυλογράφησης των επιλεγέντων θεμά¬ 
των: Αποζημίωση ομάδας δακτυλογράφησης των θεμά¬ 
των (7 μέλη χ7 συνεδριάσεις χ 8.500 δρχ.): 416.500 δρχ. 

8. Ομάδα για την επικουρία του έργου της επιλογής 
των θεμάτων και αναπαραγωγής αυτών: 

Αποζημίωση ομάδας αναπαραγωγής των θεμάτων κ.λπ. 
(7 μέλη χ 7 συνεδριάσεις χ 8.500 δρχ.): 416.500 δρχ. 

9. Επιτροπή παραλαβής και φύλαξης γραπτών δοκι¬ 
μίων: 

Αποζημίωση μελών επιτροπής (18 μέλη χ 20 συνεδριά¬ 
σεις χ8.500 δρχ.): 3.060.000 δρχ. 

10. Επόπτες και επιτηρητές: 

Αποζημίωση 16 εποπτών και 90 επιτηρητών (16 μέλη χ 7 
ημέρες χ 10.000 δρχ.): 1.120.000 δρχ. 

(90 μέλη χ 7 ημέρες χ 8.500 δρχ.): 5.355.000 δρχ. 

11. Επιτροπή αποκάλυψης του βαθμού α' βαθμολογη¬ 
τή: 

Αποζημίωση μελών επιτροπής (15 μέλη χ 7 ημέρες χ 
8.500 δρχ.): 892.500 δρχ. 

12. Εισηγητές θεμάτων: 

Αποζημίωση μελών ΔΕΠ που επιλέγουν τα θέματα (ει¬ 
σηγητές) (49 ομάδες χ 3 μαθήματα χ 3 εξεταστές χ 20.000 
δρχ.): 8.820.000 δρχ. 

Οδοιπορικά και ημερήσια αποζημίωση των 441 μελών 
ΔΕΠ (441 χ 65.000): 28.665.000 δρχ. 

13. Βαθμολογητές: 

Πάγια αποζημίωση βαθμολογητών (49 ομάδες χ 3 μα¬ 
θήματα χ 2 βαθμολογητές=294 μέλη Δ.Ε.Π. χ 20.000 
δρχ.): 5.880.000 δρχ. 

Αποζημίωση για βαθμολόγηση κάθε γραπτού δοκιμίου 
(700 υποψήφιοι χ 3 γραπτά δοκίμια χ 2 βαθμολογητές χ 
800 δρχ.): 3.360.000 δρχ. 

14. Αναβαθμολογητές: 

Πάγια αποζημίωση αναβαθμολογητών (49 ομάδες χ 3 
μαθήματα χ 1 αναβαθμολογητής χ 20.000 δρχ)· 
2.940.000 δρχ. 

Αποζημίωση για αναβαθμολόγηση (70 υποψήφιοι χ 3 
γραπτά δοκίμια χ 1 αναβαθμολογητές χ 800 δρχ)· 
168.000 δρχ. 

Οδοιπορικά έξοδα και ημερήσια αποζημίωση (147 μέλη 
Δ.Ε.Π. (49 ομάδες χ 3) χ 65.000 δρχ.): 9.555.000 δρχ. 

Β. Καθορίζουμε τις λειτουργικές δαπάνες για την προ¬ 
μήθεια τετραδίων για τις εξετάσεις, φοριαμών, εντύπων, 
σφραγίδων, ταχυδρομικών, τηλεματικής και ειδών πλη¬ 
ροφορικής για τις μετεγγραφές εξωτερικού στο ποσό 
των 5.000,000 δραχμών. 

Γ. Καθορίζουμε τα απαιτούμενα δικαιολογητικά και πα¬ 
ραστατικά στοιχεία για την καταβολή της προβλεπόμενης 
αποζημίωσης στα μέλη των επιτροπών και ομάδων εργα¬ 
σίας της παρούσης απόφασης ως ακολούθως: 
α. Πράξη ορισμού της Επιτροπής, 
β. Βεβαίωση συμμετοχής στις εργασίεςτων επιτροπών 
και ομάδων εργασίας από τον Πρόεδρο της Κ. Ε. Ε.Μ.Ε. 
γ. Ημερολόγιο Κίνησης. 

δ. Λοιπά δικαιολογητικά δαπανών και παραστατικά 
στοιχεία που προβλέπονται από τις κείμενες διατάξεις για 
την καταβολή οδοιπορικών εξόδων και ημερήσιας αποζη¬ 
μίωσης στους υπαλλήλους του Δημοσίου. 

Ο έλεγχος και η εντολή για την εκκαθάριση των παρα¬ 
πάνω δαπανών θα πραγματοποιηθεί από τις αρμόδιες υ¬ 
πηρεσίες του Αριστοτελείου Πανεπιστημίου Θεσσαλο¬ 
νίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιανουάριου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΘΝΙΚΗΣ ΠΑΙΛΕΙΑλ & ΘΡΗΣΚΕΥΜΑΤΩΝ 

ΝΙΚΟΛΑΟΣ ΧΡΙΓΤΟΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 


Αρι6Μ00757 7/365/98/ Α0014 (3) 

Διαδικασία απαλλαγής από ΦΠΑ των παραδόσεων και 
των ενδοκοινοτικών αποκτήσεων μηχανημάτων και 
λοιπού εξοπλισμού αναγκαίων για την πρώτη λειτουρ¬ 
γία του υπό του Κοινωφελούς Ιδρύματος «ΕΡΡΙΚΟΣ 
ΝΤΥΝΑΝ» Νοσοκομείου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 14της σύστασης από τον Ελληνικό Ερυθρό 
Σταυρό (Ε.Ε.Σ.) Κοινωφελούς Ιδρύματος «ΕΡΡΙΚΟΣ ΝΤΥ¬ 
ΝΑΝ». η οποία κυρώθηκε και απέκτησε ισχύ νόμου με το 
άρθρο 49 του νόμου 2082/92 «Αναδιοργάνωση της 
Κοινωνικής Πρόνοιας και καθιέρωση νέων θεσμών Κοινω¬ 
νικής Προστασίας» (ΦΕΚ 158/Α/21.9.92). 

2. Τις κατωτέρω διατάξεις του Ν. 1642/86 «για την ε¬ 
φαρμογή του φόρου προστιθέμενης αξίας και άλλες 
διατάξεις» (ΦΕΚ 125/Α) 

α) της παραγράφου 2 του άρθρου 54 και 
β) της παραγράφου 3 του άρθρου 58. 

3. Τηνυπ’ αριθμ. 1107147/1239/Α006/4.10.1996 (ΦΕΚ 
922/Β) κοινή απόφαση του Πρωθυπουργού και του 
Υπουργού Οικονομικών «περί ανάθεσης αρμοδιοτήτων 
Υπουργού Οικονομικών στους Υφυπουργούς 
Οικονομικών». 

4- Ότι η παρούσα απόφαση αφορά καθορισμό διαδικα¬ 
σίας εφαρμογής θεσμόθετημένης απαλλαγής και κατά 
συνέπεια δεν προκαλείται δαπάνη για τον κρατικό προϋ¬ 
πολογισμό, αποφασίζουμε: 

Η απαλλαγή από ΦΠΑ των παραδόσεων και των ενδο¬ 
κοινοτικών αποκτήσεων μηχανημάτων και λοιπού εξοπλι¬ 
σμού, αναγκαίων γιατηνπρώτη λειτουργία του υπό κατα¬ 
σκευή από το Κοινωφελές Ίδρυμα «ΕΡΡΙΚΟΣ ΝΤΥΝΑΝ» 
Νοσοκομείου, η οποία προβλέπεται από το άρθρο 14 της 
σύστασης από τον Ελληνικό Ερυθρό Σταυρό (Ε.Ε.Σ.) του 
ανωτέρω Κοινωφελούς Ιδρύματος, η οποία κυρώθηκε και 
απέκτησε ισχύ νόμου με τις διατάξεις του άρθρου 49του 
Νόμου 2082/92 «Αναδιοργάνωση της Κοινωνικής 
Πρόνοιας και καθιέρωση νέων θεσμών Κοινωνικής 
Προστασίας» (ΦΕΚ 158/Α/21.9.92), παρέχεται με τις κα¬ 
τωτέρω προϋποθέσεις και διαδικασία. 

Άρθρο 2 

Πεδίο εφαρμογής της απαλλαγής 

1. Η απαλλαγή που προβλέπεται στο άρθρο 1 καλύπτει 
τις εξής πράξεις: 

α) παραδόσεις που πραγματοποιούνται προς το 
Ιδρυμα από άλλους υποκείμενους στο φόρο, εγκατεστη¬ 
μένους στο εσωτερικό της χώρας, 
β) ενδοκοινοτικές αποκτήσεις που πραγματοποιούνται 
απότοΊδρυμα, 

γ) συμβάσεις χρηματοδοτικής μίσθωσης, οι οποίες συ- 
νάπτονται μεταξύ του Ιδρύματος και εταιρείας χρηματο¬ 
δοτικής μίσθωσης, εφόσον στις συμβάσεις αυτές προ- 
βλέπεται ρητά ότι τα αγαθά περιέρχονται στην κυριότητα 
του Ιδρύματος, μετά τη λήξη της σύμβασης. 

2. Η απαλλαγή που προβλέπεται στην ανωτέρω παρά¬ 
γραφο 1, εφαρμόζεται με τις εξής προϋποθέσεις: 

α) Οι πράξεις αφορούν μηχανήματα και λοιπό εξοπλι¬ 
σμό γενικά (ξενοδοχειακό κ.λπ.), τα οποία είναι απαραίτη¬ 
τα για τη λειτουργία του νοσοκομείου, το οποίο προτίθε- 
ται να θέσει σε λειτουργία το Ίδρυμα, σύμφωνα με τη σύ¬ 
στασή του. 

β) Οι πράξεις αυτές αφορούν την πρώτη εγκατάσταση 
μηχανημάτων και λοιπού εξοπλισμού και πραγματοποι¬ 
ούνται πριν από τη θέση σε πλήρη λειτουργία του 
Νοσοκομείου. 

3. Η θέση σε πλήρη λειτουργία του Νοσοκομείου θεω¬ 
ρείται ότι πραγματοποιείται κατά τη θέση σε λειτουργία ό¬ 
λων των προβλεπόμενων τμημάτων αυτού, όπως αυτά 
προκύπτουν από σχετική απόφαση του Διοικητικού 
Συμβουλίου του Ιδρύματος, η οποία γνωστοποιείται στον 
Προϊστάμενο της Δ' Δ.ΟΎ. Αθηνών (Δ.Η.) πριντην έναρξη 
της διαδικασίας χορήγησης της προβλεπόμενης απαλλα¬ 
γής· 

Σε περίπτωση σταδιακής θέσης σε λειτουργία διάφο¬ 
ρων τμημάτων του Νοσοκομείου, η ανωτέρω απαλλαγή ε¬ 
φαρμόζεται μόνο για τα τμήματα του Νοσοκομείου, τα ο¬ 
ποία δεν έχουν τεθεί ακόμη σε λειτουργία. 

Άρθρο 3 

Αρμόδιος Προϊστάμενος Δ.Ο.Υ. 

Αρμόδιος για τη χορήγηση της απαλλαγής, καθώς και 
για την παραλαβή των δηλώσεων που προβλέπονται από 
τις διατάξεις του Ν. 1642/86, είναι ο Προϊστάμενος της Δ’ 
Δημόσιας Οικονομικής Υπηρεσίας (ΔΟΥ) Αθηνών (Δ.Η.). 

Αρθρο 4 

Διαδικασία απαλλαγής της παράδοσης 
και ενδοκοινοτικής απόκτησης αγαθών 

Για την απαλλαγή της παράδοσης αγαθών που πραγ¬ 
ματοποιείται προς το Ίδρυμα, καθώς και της ενδοκοινοτι¬ 
κής απόκτησης αγαθών που πραγματοποιείται από το 
Ίδρυμα, το Ίδρυμα ή ο νόμιμος εκπρόσωπος αυτού υπο¬ 
βάλλει στον Προϊστάμενο της Δ’ Δ.Ο.Υ. Αθηνών (Δ.Η.) αί¬ 
τηση με την οποία ζητάει έγκριση αγοράς αγαθών χωρίς 
την καταβολή ΦΠΑ, Στην αίτηση αυτή επισυνάπτεται ανα¬ 
λυτική κατάσταση, εις διπλούν, κατά προμηθεύτρια επι¬ 
χείρηση, στην οποία αναφέρονταιτο ονοματεπώνυμο ή η 
επωνυμίατου προμηθευτή, η διεύθυνσή του, ο ΑΦΜ,το εί¬ 
δος και η ποσότητα των αγαθών, η αξία αυτών, καθώς και 
ο ΦΠΑ που αναλογεί. Στην ίδια κατάσταση το Ίδρυμα βε¬ 
βαιώνει ότι τα αγαθά αυτά θα χρησιμοποιηθούν για τον ε¬ 
ξοπλισμό του νοσοκομείου, σύμφωνα με τη σύσταση του 
Ιδρύματος. 

Ο Προϊστάμενος της Δ’ Δ.Ο.Υ. Αθηνών (Δ.Η.), αφού δια¬ 
πιστώσει ότι ισχύουν οι προϋποθέσεις απαλλαγής, σύμ¬ 
φωνα με τα οριζόμενα στο άρθρο 2της παρούσας, χορη¬ 
γεί στο Ίδρυμα βεβαίωση για τη συνδρομή των προϋπο¬ 
θέσεων απαλλαγής των αγαθών που αναγράφονται στην 
αναλυτική κατάσταση, επισυνάπτοντας σε αυτή θεωρη¬ 
μένο αντίγραφοτης κατάστασης αυτής. Η βεβαίωση με τη 
θεωρημένη αναλυτική κατάσταση προσκομίζεται από το 
ίδρυμα στην προμηθεϋτρια επιχείρηση και αποτελείτο δι- 
καιολογητικό για τη μη είσπραξη του αναλογούντος ΦΠΑ. 

Η προμηθεύτρια επιχείρηση εκδίδει το φορολογικό 
στοιχείο αναγράφοντας τον αναλογούντα ΦΠΑ, τον οποίο 
όμως δεν εισπράττει, αναγράφει την ένδειξη «ΔΕΝ ΕΙΣ- 
ΠΡΑΧΘΗΚΕ ΦΠΑ Ν. 2082/92» και επισυνάπτει στο στέλε¬ 
χος αυτού τη βεβαίωση απαλλαγής με τη θεωρημένη α¬ 
ναλυτική κατάσταση. 

Προκειμένου για ενδοκοινοτική απόκτηση η βεβαίωση 
απαλλαγής και η θεωρημένη αναλυτική κατάσταση φυ¬ 
λάσσεται από το Ίδρυμα και αποτελεί δικαιολογητικό για 
τη διενέργεια της έκπτωσης του ΦΠΑ που αναλογεί στην 
εν λόγω ενδοκοινοτική απόκτηση. 


Άρθρο 5 

Διαδικασία απαλλαγής της σύμβασης 
χρηματοδοτικής μίσθωσης 

Για την απαλλαγή της σύμβασης χρηματοδοτικής μί¬ 
σθωσης ακολουθείται η κατωτέρω διαδικασία: 

Το Ίδρυμα υποβάλλει στον Προϊστάμενο της Δ’ Δ.Ο.Υ. 
Αθηνών (Δ, Η.), αίτηση απαλλαγής για κάθε συγκεκριμένη 
σύμβαση χρηματοδοτικής μίσθωσης που συνάπτει, προ¬ 
σκομίζοντας αντίγραφο αυτής. Στην αίτηση απαλλαγής 
αναφέρονται η επωνυμία της εταιρείας χρηματοδοτικής 
μίσθωσης, η διεύθυνση, ο ΑΦΜ και η αρμόδια ΔΟΥ της ε¬ 
ταιρείας αυτής, το είδος και η ποσότητα των αγαθών, ο 
χρόνος διάρκειας της σύμβασης, η ετήσια δαπάνη μί¬ 
σθωσης των αγαθών, αναλυτικά για κάθε ημερολογιακό 
έτος, καθώς και το τελικό τίμημα εξαγοράς των αγαθών 
κατά τη λήξη της σύμβασης αυτής. 

Ο Προϊστάμενος της Δ’ Δ.Ο.Υ. Αθηνών (Δ.Η.), αφού δια¬ 
πιστώσει ότι συντρέχουν οι προϋποθέσεις απαλλαγής, 
σύμφωνα με το άρθρο 2 της παρούσας, χορηγεί στο 
Ίδρυμα βεβαίωση απαλλαγής. Η βεβαίωση αυτή χορηγεί¬ 
ται για κάθε ημερολογιακό έτος και αναγράφεται σ’ αυτή 
η προβλεπόμενη δαπάνη για κάθε συγκεκριμένο ημερο¬ 
λογιακό έτος, καθώς και ο ΦΠΑ που αναλογεί. Για τα επό¬ 
μενα έτη υποβάλλεται νέα αίτηση απαλλαγής και χορη¬ 
γείται ξεχωριστή βεβαίωση απαλλαγής. 

Η ανωτέρω βεβαίωση απαλλαγής προσκομίζεται από το 
Ίδρυμα στην εταιρεία χρηματοδοτικής μίσθωσης εντός 
μηνός από την υπογραφή της σύμβασης ή εντός του μη¬ 
νάς Ιανουάριου, προκειμένου για τα επόμενα έτη. 

Η εταιρεία χρηματοδοτικής μίσθωσης εκδίδει τα σχετι¬ 
κά φορολογικά στοιχεία για κάθε συγκεκριμένο ημερολο¬ 
γιακό έτος, αναφέροντας τον αναλογούντα ΦΠΑ, τον ο¬ 
ποίο όμως δεν εισπράττει, αναγράφοντας την ένδειξη 
«ΔΕΝ ΕΙΣΠΡΑΧΘΗΚΕ ΦΠΑ ν. 2082/92» και αναφέροντας 
τη σχετική βεβαίωση απαλλαγής. 

Το Ίδρυμα υποχρεούται να ενημερώνει τον 
Προϊστάμενο της Δ’ Δ.Ο.Υ. Αθηνών (Δ.Η.) για κάθε τρο¬ 
ποποίηση των συμβάσεων χρηματοδοτικής μίσθωσης 
που ενδεχομένως επέρχεται κατά τη διάρκεια ισχύος των 
συμβάσεων αυτών. 

Άρθρο 6 

Οριστικοποίηση της απαλλαγής 

Για την οριστικοποίηση της απαλλαγής που χορηγήθη¬ 
κε, σύμφωνα με τις διατάξεις των προηγούμενων άρθρων 
της παρούσας, ακολουθείται η κατωτέρω διαδικασία. 

Το Ίδρυμα υποβάλλει στον Προϊστάμενο της Δ’ Δ.Ο.Υ. 
Αθηνών (Δ.Η,) κατά το μήνα Ιανουάριο κάθε έτους, ανα¬ 
λυτική κατάσταση των πράξεων που πραγματοποίησε με 
απαλλαγή, κατά το προηγούμενο ημερολογιακό έτος, 
στην οποία αναγράφονται, η ημερομηνία, ο αριθμός του 
παραστατικού, η επωνυμία ή το ονοματεπώνυμο του προ¬ 
μηθευτή, το είδος, η ποσότητα και η αξία των αγαθών που 
αγοράστηκαν με απαλλαγή καθώς και το ποσό του ΦΠΑ 
που αναλογεί. 

Το Ίδρυμα υποχρεούται να ενημερώσει τον Προϊστά¬ 
μενο της Δ’ Δ.Ο.Υ. Αθηνών (Δ. Η.), εντός προθεσμίας 10 η¬ 
μερών, για την έναρξη λειτουργίας του Νοσοκομείου, 
γνωρίζοντας συγχρόνως αν πρόκειται για την πλήρη λει- 
τουργίατου ή για μερική λειτουργία τμήματος αυτού. Από 
την ημερομηνία αυτή και μετά, το Ίδρυμα δεν έχει πλέον 
δικαίωμα αγοράς αγαθών με απαλλαγή από ΦΠΑ, εφόσον 

πρόκειται για πλήρη λειτουργία ή για τα τμήματα εκείνα 
του Νοσοκομείου που τέθηκαν ήδη σε λειτουργία, κατά 
περίπτωση. Ειδικά για τις συμβάσεις χρηματοδοτικής μί¬ 
σθωσης το δικαίωμα απαλλαγής τερματίζεται κατά τη λή¬ 
ξη της σύμβασης χρηματοδοτικής μίσθωσης και την πε- 
ριέλευση των αγαθών στην κυριότητα του Ιδρύματος, με 
την προϋπόθεση ότι η σύμβαση αυτή έχει υπογράφει και 
έχει χορηγηθεί βεβαίωση απαλλαγής από τον αρμόδιο 
Προϊστάμενο Δ.Ο.Υ., πριν από την ημερομηνία της πρώ¬ 
της έναρξης λειτουργίας του Νοσοκομείου. 

Αρθρο 7 

Υποχρεώσεις Προϊσταμένου Δ' Δ.Ο.Υ. Αθηνών (Δ.Η.) 

Ο Προϊστάμενος Δ' Δ.Ο.Υ. Αθηνών (Δ.Η.) υποχρεούται 
στηντήρηση ειδικού φακέλου για τις απαλλαγές που έχει 
χορηγήσει στο Ίδρυμα. 

Κάθε έτος συσχετίζει την αναλυτική κατάσταση που υ¬ 
ποβάλλει το Ίδρυμα για τις χρησιμοποιηθείσες απαλλα¬ 
γές κατά το προηγούμενο ημερολογιακό έτος, με τις βε¬ 
βαιώσεις απαλλαγής που χορήγησε κατά το ίδιο διάστη¬ 
μα και αφού ελέγξει ότι πράγματι τα αγαθά που 
αγοράστηκαν με απαλλαγή βρίσκονται στην κατοχή του 
Ιδρύματος, οριστικοποιεί τις χορηγηθείσες απαλλαγές. 
Στην περίπτωση που διαπιστωθεί ότι οι απαλλαγές δεν 
χρησιμοποιήθηκαν νόμιμα από το ίδρυμα, το Ίδρυμα υπο- 
χρεούται στην καταβολή του αναλογούντος ΦΠΑ, με τις 
νόμιμες προσαυξήσεις από την ημερομηνία πραγματο¬ 
ποίησης της πράξης. 


Κάθε έτος και μέχρι το τέλος του μηνός Απριλίου οφεί¬ 
λει να ενημερώνει την 14η Δ/νση ΦΠΑ - Τμήμα Γ' σχετικά 
με το ύψοςτων απαλλαγώνπου έχουν χορηγηθεί και ορι- 
στικοποιηθεί κατά το προηγούμενο ημερολογιακό έτος, 
καθώς και το ποσό του ΦΠΑ, το οποίο δεν καταβλήθηκε, 
σύμφωνα με τη διαδικασία της παρούσας απόφασης, ώ¬ 
στε να πραγματοποιηθούν οι αναγκαίες προσαρμογές 
στον υπολογισμό της βάσης ιδίων πόρων που αποδίδο¬ 
νται στον κοινοτικό προϋπολογισμό. 

Άρθρο 8 

Οι υποκείμενοι στο φόρο, οι οποίοι πραγματοποιούν α¬ 
παλλασσόμενες πράξεις προς το Ίδρυμα, σύμφωνα με 
την παρούσα απόφαση έχουν δικαίωμα έκπτωσης του φό¬ 
ρου των εισροών που αφορούν τις απαλλασσόμενες αυ- 
τέςπράξεις και σε περίπτωση αδυναμίας συμψηφισμού έ¬ 
χουν δικαίωμα επιστροφής του φόρου αυτού, σύμφωνα 
με τις διατάξεις της υπ' αριθ. 1031790/2051/575/ΠΟΛ 
1078/2.4.91 απόφασής μας. 

Αρθρο 9 

Η απόφαση αυτή, που ισχύει απάτην ημερομηνία έκδο¬ 
σής της, να δημοσιευθεί στην Εφημερίδα της Κυβερνή- 
σεως. 

Αθήνα, 19 Ιανουάριου 1998 

Ο ΥΦΥΠΟΥΡΓΟΣ 

ΓΈΩΡΠΟΣΔΡΥΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ 6Ρ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμιάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ, 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ. 546 55 (031) 423 956 

5225 713 ΠΕΙΡΑΙΑΣ 4136 402 

5249 547 Νικήτα 6-8 Τ.Κ. 185 31 4171307 

5239 762 ΠΑΤΡΑ (061) 271249 

5248 141 Κορίνθου 327 Τ,Κ, 262 23 224 581 

5248 188 ΙΩΑΝΝΙΝΑ 

5248 785 Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

5248 320 Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά θσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π Δ., Συμβάσεις κ.λπ.) 

60,000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ’ (Διορισμοί, απολύσεις κ.λπ. Δημ. Υπαλλήλων) 

15.000 » 

750 

■> 

Δ' (Απαλλοτριώσεις, πολεοδομία κ.λπ.) 

70.000 » 

3.500 

>» 

Αναπτυξιακών Πράξεων (Τ.Α.Π.Σ.) 

30.000 » 

1.500 

ί¬ 

Ν.Π.Δ.Δ. (Διορισμοί κ.λπ, προσωπικού Ν.Π.Δ.Δ.) 

15.000 ·> 

750 

ο 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 ». 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

>· 

Ανωνύμων Εταιρειών & Ε.Π.Ε. 

250.000 >» 

12.500 

-· 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 >. 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τσ ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























